ร่วมประเพณีชักพระ-แข่งเรือคึกคัก
เมื่อเวลา 08.00 น. วันที่ 28 ต.ค. นายวงศศิริ พรหมชนะ ผวจ.สุราษฎร์ธานี นำข้าราชการ องค์กรปกครองส่วนท้องถิ่นและประชาชนกว่า 30,000 คน ร่วมแห่ขบวนรถพนมพระจาก 125 วัด ในพื้นที่ จ.สุราษฎร์ธานี ที่ประดับตกแต่งสวยงาม เคลื่อน จากหน้าศาลากลางจังหวัดไปตามถนนในเขตเทศบาล นครสุราษฎร์ธานี มุ่งหน้าสะพานนริศ ริมเขื่อนแม่น้ำ ตาปี ขบวนยาวร่วม 5 กม. ขณะที่เรือพนมพระทางน้ำจาก 10 วัด ได้จัดขบวนแห่จากเกาะกลางแหลมทราย ต.บางใบไม้ อ.เมืองสุราษฎร์ธานี มาพบกันที่ริมเขื่อนแม่น้ำตาปี มีนักท่องเที่ยวจากมาเลเซีย สิงคโปร์ และอินโดนีเซีย จำนวน 800 คน เข้าร่วมด้วย ทั้งนี้ ประเพณีชักพระทอดผ้าป่าและ แข่งขันเรือยาว จ.สุราษฎร์ธานี ได้จัดในวันออกพรรษาต่อเนื่องกันมากว่า 100 ปี หน้าบ้านแต่ละหลังมีการ จัดพุ่มผ้าป่ากว่า 1,000 พุ่ม และมีพิธีชักพุ่มผ้าป่า พร้อมกันทั้งเมือง ประเพณีที่มีแห่งเดียวในโลก,จ.นครศรีธรรมราช ตอนเช้าวันเดียวกันที่บริเวณ ริมฝั่งแม่น้ำตาปี หมู่ 7 ต.ฉวาง อ.ฉวาง นายพีระศักดิ์ หินเมืองเก่า ผวจ.นครศรีธรรมราช เป็นประธาน ในงานประเพณีลากพระและแข่งขันเรือยาว ชิงถ้วยพระราชทานสมเด็จพระบรมโอรสาธิราชฯ สยามมกุฎ ราชกุมาร และถ้วยพระราชทานสมเด็จพระเทพรัตน ราชสุดาฯ สยามบรมราชกุมารี ประจำปี 2558 ครั้งที่ 3 มีนายสมพงษ์ มากมณี นายอำเภอฉวาง และนายบุญธรรม รุ่งเรือง นายกเทศบาลปากน้ำฉวาง ให้การต้อนรับ ประเพณีดังกล่าวได้จัดติดต่อกันมานานนับ 100 ปี ในปีนี้นายบุญธรรม รุ่งเรือง นายกเทศมนตรีตำบลปากน้ำฉวาง ได้นำวงดนตรีจากกองทัพภาคที่ 4 มาแสดงสร้างความสนุกสนาน โดยเฉพาะการรำวงเวียนครก ทั้งนี้ เพื่อร่วมกิจกรรมปรองดองสมานฉันท์ คืนความสุขให้พี่น้องประชาชน และส่งเสริมการท่องเที่ยว ของ อ.ฉวาง อีกด้วย,จ.สงขลา ที่ อ.สะเดา พุทธศาสนิกชนนับหมื่นได้ร่วมงานประเพณีชักเรือพระอย่างคึกคัก มีการทำบุญ ตักบาตรตั้งแต่เช้า มีขบวนแห่เรือพระที่มีการออกแบบ อย่างสวยงาม เป็นรูปเรือหงส์ หรือพญานาค ประดับ ประดาด้วยกนกลายไทยหลากหลายสีสัน โดยใช้เชือก ผูกไว้ 2 ข้างลำเรือ ชาวบ้านช่วยกันลากดึงเรือพระ ออกจากวัดถือว่าสิ้นสุดการเข้าพรรษาอย่างสมบูรณ์ บางมีการประกวดเรือพระจากวัดต่างๆ โดยนายสุเมธ ศิศิธร นายกเทมนตรีเมืองสะเดา นายทวีวุฒิ สังข์ศิริ นายอำเภอสะเดา และนายสมหมาย ขวัญทองยิ้ม รอง นายก อบจ.สงขลา เป็นประธานพิธี เปิดงานมีเรือพระ จากวัดต่างๆใน อ.สะเดา เข้าร่วมจำนวนมาก ท่ามกลาง ความสนใจของประชาชนชาวไทยและชาวมาเลเซีย สำหรับการประกวดเรือพระประเภทสวยงาม ได้แก่วัดยางทอง ต.ทุ่งหมอ อ.สะเดา ได้รับเงินสด 1 หมื่นบาท พร้อมโล่เกียรติยศ,ที่เชิงบันไดเขาตังกวน ในเขตเทศบาลนครสงขลา อ.เมือง จ.สงขลา นายทรงพล สวาสดิ์ธรรม ผวจ.สงขลา เป็นประธานในพิธีตักบาตรเทโวเนื่องในเทศกาลออกพรรษา มีพิธีอัญเชิญพระพุทธรูปเดินนำหน้าพระสงฆ์ลงมาจากเขาตังกวนทางบันไดนาค 7 หัว มีพุทธศาสนิกชนคอยตักบาตรอยู่ที่เชิงบันไดเขาตังกวน ท่ามกลางสายฝนที่ตกโปรยปรายอย่างต่อเนื่อง นายสมศักดิ์ ตัณติเศรณี นายกเทศมนตรีนครสงขลากล่าวว่า เพื่อให้สอดคล้องตามตำนานพุทธประวัติ โดยสมมติให้เขาตังกวน ซึ่งมีพระเจดีย์ หลวง ภายในบรรจุพระบรมสารีริกธาตุเป็นสวรรค์ชั้นดาวดึงส์ที่สมเด็จพระสัมมาสัมพุทธเจ้าเสด็จไปจำพรรษาเพื่อโปรดพุทธมารดา และได้เสด็จกลับมนุษย์โลกทางบันไดแก้ว มีพระสงฆ์จากวัดต่างๆใน จ.สงขลา กว่า 200 รูป มารับบิณฑบาตจากประชาชน และช่วงสายจะมีพิธีเปิดงานประเพณีลากพระและตักบาตรเทโว ประจำปี 2558 ที่ลานดอกแก้วแหลมสมิหลาสงขลา มีวัดต่างๆตกแต่งเรือพระส่งเข้าประกวดกว่า 30 เรือพระ ท่ามกลางประชาชนเข้าร่วมงานอย่างคึกคัก.
เมื่อเวลา 08.00 น. วันที่ 28 ต.ค. นายวงศศิริ พรหมชนะ ผวจ.สุราษฎร์ธานี นำข้าราชการ องค์กรปกครองส่วนท้องถิ่นและประชาชนกว่า 30,000 คน ร่วมแห่ขบวนรถพนมพระจาก 125 วัด ในพื้นที่ จ.สุราษฎร์ธานี
ออกพรรษา,ประเพณีชักพระ,แข่งเรือ,นครศรีธรรมราช,สงขลา,ตักบาตรเทโว,ข่าว,ทีมข่าวภูมิภาค,ไทยรัฐฉบับพิมพ์